ஆம், இப்படி ஒரு சூழலில்தான் பிரேஸிலில் உள்ள ரோண்டோனியாவில் ( Rondonia), பழங்குடி இனத்தைச் சேர்ந்த ஒருவர், அமேசான் காடுகளில் தன்னந்தனியாக வசித்து வருகிறார். 20 ஆயிரம் ஏக்கர் பரப்பளவுகொண்ட அந்தக் காட்டில், கடந்த 20 வருடங்களாக தன்னந்தனியாக வசித்துவருகிறார். இவர், 1950-60-களுக்கு இடைப்பட்ட காலகட்டத்தில் பிறந்திருப்பார் என மானுடவியலாளர்கள் தெரிவிக்கின்றனர். இவருடன் இருந்த மற்ற பழங்குடியின மக்களை கிராம வாசிகள் கொலை செய்துள்ளனர். அவர்களிடமிருந்து தப்பித்து, தற்போது காட்டில் தனியாக வசித்துவருகிறார். காடுகளையும் தன் முயற்சியால் சீர்படுத்திவருகிறார். சோளம் மற்றும் பப்பாளி விளைவித்து வருகிறார். தான் வைத்திருக்கும் கோடரியைக்கொண்டு மரம் வெட்டுகிறார். இதன்மூலம், விலங்குகள் மற்றும் பறவைகளை வேட்டையாடி உணவாக உட்கொள்கிறார். நிலத்தில் குழிகளை வெட்டிவைத்து, விலங்குகளை வேட்டையாடுகிறார். தன் வாழ்விடமாக அந்தக் குழிகளையே பயன்படுத்துகிறார். ஆறு அடியில் இந்தக் குழிகள் அமைந்துள்ளன. இந்தக் குழிகளை மனிதர்களிடமிருந்து தப்பித்து பதுங்கிக்கொள்வதற்காகப் பயன்படுத்துகிறார். தான் பேசும் ஒரு மொழி, தன்னைத் தவிர வேறு யாருக்கும் அறியாதபோது, அவரால் என்ன செய்ய முடியும்.